
ГОДИШЕН П Л А Н
за дейността през учебната 2025/2026 година
Приет на педагогически съвет с Протокол № 6/09.09.2025 г.

І. Анализ на състоянието и дейностите в детското заведение през изминалата учебна година 2024/2025 г.    
        Предвид съвременните концепции за предучилищно образование и възпитание на детето, педагогическият екип на детското заведение през учебната 2024/2025 година насочи своите усилия към реализация на един пълноценен живот за децата, удовлетворяващ максимално социалната им потребност от общуване, съдействащ за оптимално развитие на техните познавателни интереси, на тяхната самостоятелност и творческа активност.
       ДГ № 49 „Боров кът”е открита през 1987 година.
       ДГ № 49 „Боров кът” е образователно-възпитателна институция, в която седмично се възпитават и обучават деца на възраст от 1 година до 7 години в съответствие с ДОС на МОН.

Детското заведение работи на целодневна организация с децата на възраст от 1 до 7 години. Детското заведение работи с три групи с капацитет 70 деца.

         То предоставя отлични възможности за личностно развитие и социализация на детето, гарантирайки сигурност, спокойствие и уют, разнообразни дейности и многобройни контакти. За децата се грижи висококвалифициран педагогически екип.

         Детското заведение е предверие на училището, без което детето не може. Ето защо тук е изградена система на работа за подготовка на децата за училище, която осигурява училищна готовност и формиране на учебни навици.   

        В началото на учебната 2024/2025 година  децата по списъчен състав бяха 64 , разпределени  в 3 групи - яслена, група 3-5 годишни, подготвителна - 5-7 годишни. Всички групи са със смесен възрастов характер. През годината има известно движение в обхвата на децата и към края на учебната година децата бяха 55. Причината за намаляване броя на децата са миграционните процеси - заминаване в чужбина, преместване в други населени места, както и незаинтересованостна част от родителите към учебен процес.
          Възпитаниците на ДГ № 49 „Боров кът” са основно от ромски произход.
               Почти всички деца са от социално слаби семейства, живеещи на територията на село Каменар. Майките най- често не работят, а се издържат от социални помощи и семейни помощи за деца. Голяма част от тях са самотни родители. Образованието не е ценност за ромския етнос, а и ниския социален статус са причини, които демотивират  родителите  да водят децата си в детската градина,  затова е необходимо да продължаваме да работим за  изграждане положително отношение към образованието и у самите родители. Само мотивираните родители могат да създават положително отношение към образованието у децата си. 

            Основна част от възпитаниците на ДГ № 49 „Боров кът” постъпват в детското заведение без познания по български език, често дори и без познания по майчин език. Децата нямат изградени навици, не могат да се обслужват сами, трудно им е да се приспособят към детския колектив и да се съобразяват с правилата и приетия ред в групата. Почти всички наши деца трудно преживяват адаптационния период. По-лесен и плавен е преходът от яслена към първа група. През изминалата 2024/2025 г. основната цел, заложена в годишния план бе: Създаване на оптимални условия за повишаване качеството и ефективността на образователно-възпитателния процес в ДГ № 49 „Боров кът“ чрез съдържателни и разнообразни дейности, съобразно интересите и потребностите на детето, и системно използване на игрова дейност и иновационни технологии. 

           Отчитайки тенденцията за развитие в образованието и спецификата в дейността на детската градина, екипът работи успешно за реализацията на основната цел и задачите, заложени в годишния комплексен план.

          През годината периодично бе променяна предметната среда в групите и общите помещения и се създадоха условия за по приятно и лесно усвояване на учебното съдържание. Проведени бяха вътрешни квалификации-дискусии, самообразование. 
         Извърши се  текущ контрол през първото полугодие на учебната година.

        Персоналът, който се грижи за пълноценния приятен престой на децата в детското заведение е квалифициран и с чувство за отговорност.

        В резултат на добри взаимовръзки в екипа, създадената система за организация на всички видове дейност, съгласувност и отчетност на резултатите, осигуреното единство и непрекъснатост на образователно-възпитателния процес бяха постигнати много добри резултати в изпълнението на Държавните образователни изисквания.
Силни страни, постижения и резултати:

·           Добра подготовка на децата за училище от учителите на групите, доказана на база диагностика на децата;

· Квалифициран и отговорен педагогически екип;

· Гъвкава организация на формите и дейностите по всички образователни направления;

· Научно издържана и актуална вътрешно-методическа и външно-методическа дейност;

· Създадени добри условия за индивидуалното развитие на всяко дете и група в
 детската градина, основани на творческа свобода за деца и педагози;

· Добра интеграция на децата и създадена подкрепяща среда, толерантност 
и професионално отношение към всички деца;

· Много добра информираност и комуникация с персонала на детската градина, добър психоклимат;

· Добро сътрудничество и взаимодействие с родителите и Обществения съвет;

· Добро сътрудничество с всички образователни и други институции в община Варна;

· Подобрена материално-техническа база;

· Добра дидактична база - нормална осигуреност с ИКТ;

· Здравословно хранене.
Слаби страни:

· Миграционни процеси;
· Търсене на нови форми за работа с родителите;

· Необходимост от повече ИКТ за образователния процес;

Препоръки за бъдеща дейност към педагогическия екип на база оценка на състоянието:

· Всеки педагогически специалист да внедрява в своята работа Наредба № 13 от 21 септември 2016 г. за гражданското, здравното, екологичното и интеркултурното образование и да се спазват ДОС към ЗПУО;

· Да се обръща по-голямо внимание на физическата активност на децата;

· Да се създават навици на децата и да се спазват правилата в детската група от всички
 участници 

· в образователния процес;
· Да се внедряват ИКТ в ежедневния процес на работата;

· Да се търсят нови методи и подходи за приобщаване на родителите към 
живота на детската градина, така че те да се чувстват участници в предучилищното образование;

· Средата в групите да дава самостоятелност на детето; свободен достъп до материали и играчки; право на избор на дейност от всяко дете;

· Да се обновяват и разнообразяват кътовете за дейности по интереси за децата и за родителите;

· Да се дава равна възможност за приобщаване на всяко дете и родител.

Извод за учебната 2024/2025 г.
· Чрез създадената ефективна организация, детската градина е в състояние да решава поставените си цели и задачи от стратегията. Отговорно е отношението на целия екип за предоставянето на качествено образование на децата. 
ІІ. Цели, стратегии и приоритети в дейността на ДГ № 49 „Боров кът” през новата 2025/2026 учебна година
МИСИЯ

 Нашата мисия е да спечелим любовта на всяко дете и доверието на всеки родител, да осигурим оптимални условия за възпитаване на физически здрави, щастливи, спокойни детски личности на основата на зачитане уникалността и етническата принадлежност на детето. Възпитание в духа на българските традиции и добродетели на основата на съхраняване и развитие на неговата културна идентичност. Овладяване на книжовен български език и гарантиране равен достъп и качествено образование.
ВИЗИЯ
   Място, където детето се чувства щастливо, защитено, разбирано и подкрепяно. 

• Предпочитана среда за 1–7-годишните деца, където се гарантира тяхното умствено, емоционално, социално, личностно и здравно-физическо развитие. 

• Център за родители, търсещи и намиращи подкрепа, сътрудничество, педагогическа информация. 

• Средище на хора, които обичат децата и професиите си, поддържат квалификацията си на съвременно равнище, стремят се към висока професионална реализация и са удовлетворени от работата си.
ДЕТСКАТА ГРАДИНА СЕ СТРЕМИ КЪМ:
· Възпитание и образование на децата в съответствие с държавния образователен стандарт за предучилищно образование.

· Овладяване на книжовен български език от децата.

· Обогатяване  на наличната предметно-материална среда, допринасяща за запазване и укрепване здравето на детето, както и за реализирането на педагогическите цели и разнообразяване на дейностите в детската градина.

· Усъвършенстване дейността на детската градина за развитие на познавателната, интелектуалната и социалната подготовка на всяко дете. 

· Изграждане на умения в детето да отстоява своите права и да зачита правата на другите

· Изграждане екологична култура у детето.

· Стремеж към непрекъснато повишаване на квалификацията на работещите в детската градина.

· Партньорски взаимоотношения със семейството, на базата на взаимното доверие, разбиране и уважение.
ОСНОВНА ЦЕЛ: Създаване на оптимални условия за повишаване качеството и ефективността на образователно - възпитателния  процес в ДГ № 49 „Боров кът“, осигуряващи равен достъп и качествено образование.

ПОДЦЕЛИ:
1. Осигуряване на достъп и качествена ефективна подготовка на детето в детската градина.

2. Създаване на условия за ранно детско развитие - физическо, познавателно, езиково, духовно, нравствено, социално, емоционално, отчитайки значението на играта за подготовката им за училище.

3. Максимално развитие потенциала на децата, възможност за пълноценна социална реализация, развитие на способностите и развитие на личността.

4. Използване на играта като естествен и непринуден начин за постигането на компетентностите по седемте образователни направления 

5. Спазване на ДОС за предучилищно образование, като гарант за качество и творчество в прилагане на педагогическите модели на взаимодействие деца – учител.

6. Създаване на положителни емоции и обогатяване творческото мислене на децата чрез празниците и развлеченията.            

7. Повишаване на квалификацията, като непрекъснат процес на усъвършенстване и обогатяване компетентностите на педагогическите специалисти.

8. Взаимодействие и сътрудничество със семейството и обществеността. Изграждане на положително отношение към образованието у родителите.

Стратегии в дейността на детското заведение:
· Създаване  и поддържане на иновационна образователна среда. Повишаване чувството на значимост и вътрешна удовлетвореност от етническата принадлежност на всяко дете.
· Запознаване на децата с правата и задълженията им  за възпитаване на толерантност и уважение към индивидуалните различия.
· Приобщаване  на децата към природата, формиране на екологична култура и осъзнаване на собственото им поведение, като част от гражданското възпитание.
· Приобщаване на семейството като партньор в обучението и възпитанието на децата
Приоритети в дейността на детското заведение
· Осигуряване на равен шанс и качествено образование

· Личността на детето – център в педагогическото взаимодействие.

· Играта – дейност от първостепенно значение за малкото дете.
· Развитие на речта и овладяване на книжовен български език от децата.
· Предоставяне на възможности за право на избор (дейности; игри; материали; партньорства и др.).
· Децата да се учат да зачитат правилата и правата на другите.
· Участие в образователни проекти.

· Създаване на условия на привличане и задържане на децата в ДГ. Пълен обхват на децата, подлежащи на ЗПП. Намаляване броя на отсъстващите деца по различни причини.
· Създаване на условия за работа - дистанционно при необходимост.

	МЕСЕЦ СЕПТЕМВРИ


	ДЕЙНОСТ ЗА РЕАЛИЗАЦИЯ НА

ЦЕЛИТЕ, СТРАТЕГИИТЕ И

ПРИОРИТЕТИТЕ
	ФОРМИ НА ОРГАНИЗАЦИЯ; ТЕМИ; ЗАДАЧИ
	СРОК
	ОТГОВОРНИК

	1. Контролна дейност
	1.1. Административен контрол
Проверка за организиране на предметно-пространствената среда в групите, съобразно възрастовия етап на детското развитие и поставените цели.

Контрол за изпълнение на графика за хигиенизиране на помещенията в детската градина и дворните площи.
	10.2025 г.

15.09.2025 г.
	Директор
Мед.сестра

	2. Педагогически съвет
	2.1. Дневен ред:

1.Избор на секретар на ПС

2. Обсъждане и приемане на годишен комплексен план за учебната 2024/2025 година.
3. Приемане на ПКД, ПБДП и други.
4. Приемане изменения и допълнения в Правилника за дейността на детската градина.
	14.09.2025 г.
	Директор

	3. Квалификационна дейност
	СеминарТема: ,,Емоционална подкрепа за децата в адаптационен период‘‘


	25.09.2025 г.
	Председател на комисия по квалификация

Директор

	4. Художествено- творческа дейност
	4.1. Тема: „Отново сме заедно”

Празник, посветен на Първия учебен ден.
	15.09.2025 г.
	Учителите на подготвителна

група

	5. Екологично управление и опазване на околната среда
	5.1. Есенно почистване на двора и тревните площи около  него от битови отпадъци.
	16.09.2025 г.
	Директор

	6. Взаимодействие със семейството
	6.1. Индивидуални разговори с родителите.
	постоянен
	Учители по групи

	7. Административно-стопанска дейност
	7.1. Подмяна на изгорели осветителни тела и отстраняване на ел. повреди.
	29.09.2025 г.
	ЗАС



	МЕСЕЦ ОКТОМВРИ


	ДЕЙНОСТ ЗА РЕАЛИЗАЦИЯ НА ЦЕЛИТЕ, СТРАТЕГИИТЕ И ПРИОРИТЕТИТЕ
	ФОРМИ НА ОРГАНИЗАЦИЯ; ТЕМИ; ЗАДАЧИ
	СРОК
	ОТГОВОРНИК

	1. Педагогическо съвещание
	1.1.  Дневен ред:

   1. Приемане на график и отговорници за празниците и развлеченията през учебната година.
	06.10.2025 г.
	Директор

	2. Квалификационна дейност
	Тема:  „Преодоляване на агресията и тревожността при децата в ранна възраст“

	13.10.2025 г.
	Председател на комисия по квалификация


	3. Екологично управление и опазване на околната среда
	3.1. „Пъстрите чудеса на есента” – разходка в гората и събиране на природни материали.
	20.10.2025 г.
	Директор 

 Учители на подготвителна  група

	4. Художествено-творческа дейност
	4.1. Интегративен художествено-творчески цикъл

Тема: „Богатствата на есента“ - Изложба на детски рисунки, апликации и пана от природни материали, организирана от децата от подготвителна група.
„ Есенна надпревара ”  - спортен празник по групи.
	30.10.2025 г.
	Учители по групи


	5. Контролна дейност
	5.1. Педагогически контрол

· Проверка на документацията за диагностична дейност и резултатите от входното ниво на детското развитие.

· Проверка на водене на задължителната документация – електронен дневник, присъствия и отсъствия на децата.

· Социална адаптация на новоприетите деца. Организация на педагогическото взаимодействие по ОН в съответствие с ДОС за предучилищно образование във всички групи.


	30.10.2025 г.
	Директор

	6. Административно-стопанска
	6.1. Привеждане в изправност на всички противопожарни уреди и съоръжения.
	10.2025 г.
	ЗАС



	                                    МЕСЕЦ НОЕМВРИ


	ДЕЙНОСТ ЗА РЕАЛИЗАЦИЯ НА ЦЕЛИТЕ, СТРАТЕГИИТЕ И ПРИОРИТЕТИТЕ
	ФОРМИ НА ОРГАНИЗАЦИЯ; ТЕМИ; ЗАДАЧИ
	СРОК
	ОТГОВОРНИК

	1. Педагогически съвет 
	1.1.Дневен ред:

1. Отчет за изпълнение на решенията на предходния педагогически съвет.

2. Актуализиране на вътрешни правила, процедури, правилници и инструкции по СФУК на детско заведение.

3. Отчитане осигуряването с познавателни книжки и пособия

4.Информация от мед. сестра  за здравното състояние на децата в детското заведение

5. Информация от учителите по групи по прибирането и задържането на подлежащите на задължително обучение деца от подготвителните групи.
6. Информация за състоянието на противопожарната, аварийна и евакуационна готовност на персонала и децата.

7. Организационни.
	16.11.2025 г.
	Директор

	2. Квалификационна дейност
	Тема: „Превенция на инциденти и първа помощ в детската градина”
	17.11.2025 г.

	Председател на комисия по квалификация
Директор

	3. Контролна дейност
	3.1. Административен контрол
Проверка на работното време.
	13-24.11.2025г.
	Директор

	4. Екологично управление и опазване на околната среда
	4.1. „Пъстра есен”
Разходка в гората. Събирателна дейност и хербаризиране на природни материали.
	03.11.2025 г.
	Учители по групи

	5. Художествено-творческа дейност
	5.1. „Довиждане, Есен” -  развлечение 

	06.11.2025 г.
	Учители на подготвителна група

	6. Взаимодействие със семейството
	6.1. Рубрика на родителските табла

Правилата на групата
	11.2025 г.
	Директор

Учители по групи

	7. ЗБУВОТ
	7.1. Проверка на Комисията по условия на труда в детската градина

7.2. „Спазвам правила за безопасност” -  игри с децата от подготвителна група за безопасно движение, при бедствия , аварии, катастрофи и пожар.
	10.11.2025 г.
17.11.2025 г.
	Директор

Учители на подготвителна група

	8. Административно-стопанска дейност
	8.1. Основно почистване на всички складове и подреждане на архива.
	24.11.2025 г.
	ЗАС


	МЕСЕЦ ДЕКЕМВРИ


	ДЕЙНОСТ ЗА РЕАЛИЗАЦИЯ НА ЦЕЛИТЕ, СТРАТЕГИИТЕ И ПРИОРИТЕТИТЕ
	ФОРМИ НА ОРГАНИЗАЦИЯ; ТЕМИ; ЗАДАЧИ
	СРОК
	ОТГОВОРНИК

	1. Педагогическо съвещание
	1.1. Дневен ред:

1.Обсъждане организацията и провеждането на коледните празници.
	01.12.2025 г.
	Директор

	2. Квалификационна дейност
	Тема: Добра практика – „Празнуваме заедно“


	08.12.2025 г.

	Председател на комисия по квалификация
Директор


	3. Екологично управление и опазване на околната среда
	3.1.Тема: „Боклуците около нас, харесват ли ни?“ 
Опазване на природната среда.
	15.12.2025 г.
	Директор 

Учители на подготвителна група

	4. Художествено-творческа дейност
	4.1. Интегративен художествено-творчески цикъл.

Тема: „ Коледни вълшебства”

Коледна изложба
„Дядо Коледа е тук!“ - развлечение
	22.12.20245г.
	Учители по групи

	5. Административно-стопанска дейност
	5.1. Коледно художествено оформление на интериора в детската градина.

	08.12.2025 г.

	Учители по групи 



	МЕСЕЦ ЯНУАРИ


	ДЕЙНОСТ ЗА РЕАЛИЗАЦИЯ НА ЦЕЛИТЕ,СТРАТЕГИИТЕ И ПРИОРИТЕТИТЕ
	ФОРМИ НАОРГАНИЗАЦИЯ;ТЕМИ;ЗАДАЧИ
	СРОК
	ОТГОВОРНИК

	1. Квалификационна дейност
	Тема: „Подкрепа при усвояване на книжовен български език при деца, които не го владеят достатъчно“ 


	01.2026 г.
	Председател на комисия по квалификация

	2. Контролна дейност
	2.1. Административен контрол

Проверка по спазване на изискванията за хигиенизиране на помещенията в детската градина и работа по графиците.
	01.2026 г.
	Директор
Мед. сестра

	3. Екологично управление и опазване на околната среда
	4.1. Тема: „Те са тук при нас”

Грижа и опазване на зимуващите птици.
	01.2026 г.
	Учители по групи

	4. Художествено-творческа дейност
	5.1. Интегративен художествено-творчески цикъл.

Тема: „Зимата не ни плаши!” - Зимни игри на открито по групи.
Теми: „Снежни скулптори“; „Стъпки в снега”; „Снежни картини“.
	01.2026 г.
	Учители по групи

	5. Взаимодействие със семейството
	6.1. Дискусия

Тема: „Родители и учители за здравно-хигиенното образование на детето“
  
	01.2026 г.
	Учители по групи
Мед. сестра

	6. ЗБУВОТ
	7.1. Тренинг

 Поведение при най - вероятните екстремни ситуации. Оказване на първа помощ.
	01.2026 г.
	Директор

Учители по групи

Мед. сестра


	МЕСЕЦ ФЕВРУАРИ


	ДЕЙНОСТ ЗА РЕАЛИЗАЦИЯ НА ЦЕЛИТЕ, СТРАТЕГИИТЕ И ПРИОРИТЕТИТЕ
	ФОРМИ НА ОРГАНИЗАЦИЯ; ТЕМИ; ЗАДАЧИ
	СРОК
	ОТГОВОРНИК

	1. Педагогически съвет
	1.1. Дневен ред
1. Отчет за изпълнение на решенията на предходния педагогически съвет.

2. Доклад на учителите по групи за движението на децата и резултатите от обучението през І-то полугодие на учебната 2024/2025 година.

3. Информация от учителите по групи по прибирането и задържането на подлежащите на задължително обучение деца.

4. Анализ на дейността през І-то полугодие  на учебната 2024/2025 година
5. Доклад за контролната дейност през първото полугодие на учебната 2024/2025 година.

Обсъждане и приемане на решение за избор на учебни помагала за подготвителните групи за учебната 2025/2026 година.
Организация и провеждане на пролетните празници
	02.2026 г.
	Директор

	2. Квалификационна дейност
	Тема:  „Изграждане на умения за екипна работа. Споделяне и толерантност“.
	02.2026 г.
	Председател на комисия по квалификация

	3. Контролна дейност
	3.1. Педагогически контрол

Цел: Социална адаптация на децата - 
Равнище на уменията за самообслужване и поддържане на личната хигиена – „Бон Бон“ - ясла, „Мечо Пух“, „Мики Маус“.
	02.2026 г.
	Директор

	4. Екологично управление и опазване на околната среда
	4.1. Тема: „ На четири лапи”

Грижа за бездомните животни.

Формиране гражданско отношение към състоянието на животинския свят.
	02.2026 г.
	Учители по групи

	5. Взаимодействие със семейството
	5.1. Индивидуални консултации с родителите

Детето и училището - адаптация, училищна готовност, как да го подготвим.
	02.2026 г.
	Учители на подготвителна група

	6. ЗБУВОТ
	6.1. Тренинг Противопожарна подготовка. Работа с противопожарните съоръжения.
	02.2026 г.
	Директор


	МЕСЕЦ МАРТ


	ДЕЙНОСТ ЗА РЕАЛИЗАЦИЯ НА ЦЕЛИТЕ, СТРАТЕГИИТЕ И ПРИОРИТЕТИТЕ
	ФОРМИ НА ОРГАНИЗАЦИЯ; ТЕМИ; ЗАДАЧИ
	СРОК
	ОТГОВОРНИК

	1. Квалификационна дейност
	Тема: “Позитивна дисциплина и управление на детското поведение“

	03.2026 г.
	Директор

Председател на комисия по квалификация

	2. Контролна дейност
	3.1. Административен контрол

Проверка по спазване на изискванията за хигиенизиране на помещенията в детската градина и работа по графиците.
3.2. Педагогически контрол
Проверка на водене на задължителната документация – електронен дневник, присъствия и отсъствия на децата.
	03.2026 г.
	Директор

	4. Екологично управление и опазване на околната среда
	4.1. Седмица на екологията

 „Водата – полезна и опасна“ – празник по групи
4.2. Почистване на двора и тревните площи.
	03.2026 г.
	Учители по групи

	5. Художествено-творческа дейност
	5.1. Интегративен художествено-творчески цикъл

 Тема: Пролетна забава
Празник „Баба Марта днес раздава…”
Празник „Обичам те, мамо!” 
Празник „Чакаме те, пъстра, цветна Пролет!”
	03.2026 г.
	Учители по групи

	6. Взаимодействие със семейството
	6.1. Участие на родителите в подготовката пролетните празниците.
	03.2026 г.
	Директор



	7. ЗБУВОТ
	7.1. Тренировка

 Действие на персонала по евакуацията на децата при пожар.
	03.2026 г.
	Директор



	8. Административно-стопанска дейност
	8.1. Оформяне  тревните площи в двора.
	03.2026 г.
	ЗАС

Директор


	МЕСЕЦ АПРИЛ


	ДЕЙНОСТ ЗА РЕАЛИЗАЦИЯ НА ЦЕЛИТЕ, СТРАТЕГИИТЕ И ПРИОРИТЕТИТЕ
	ФОРМИ НА ОРГАНИЗАЦИЯ; ТЕМИ; ЗАДАЧИ
	СРОК
	ОТГОВОРНИК

	1. Квалификационна дейност
	Тема: – „Екологично възпитание. Формиране на „зелена култура“ у децата“


	04.2026 г.
	Директор
Председател на комисия по квалификация

	2. Педагогическо съвещание
	2.1. Дневен ред: Обсъждане провеждането на Седмицата на гората, Седмицата на детската книга.
Обсъждане организацията и провеждането на  празник, посветен на Ден на детето и изпращане децата от подготвителна група.
	04.2026 г.
	Директор

	3. Контролна дейност
	3.1. Педагогически контрол

· Установяване нивото на цялостния педагогически процес и готовността на децата за училище – четвърта  група 6 г.
· Ефективност от цялостната ОВД – степен на овладяност на знания, умения и отношения, съобразно ДОС група 3-4 годишни.
3.2. Административен контрол
· Проверка на работното време. 
· Проверка по спазване на изискванията за хигиенизиране на помещенията в детската градина и работа по графиците.
	04.2026 г.
	Директор

	4. Екологично управление и опазване на околната среда
	4.1. Седмица на гората

 Наблюдение на гориста местност, игри, ориентиране.

Опазване на гората от замърсяване.

Изложба на произведения  от отпадъчни материали
4.2. Световен ден на Земята - пролетно почистване
	04.2026 г.
	Директор

Учители по групи

	5. Художествено-творческа дейност
	5.1. Интегративен художествено-творчески цикъл

 Тема:  „В приказния свят”
Организиране изложба от илюстрации от любими приказки. Маратон на четенето.
 Тема: „Весел, пъстър Великден”
Организиране на изложба от великденски яйца, рисунки и картички.
	04.2026 г.
	Учители по групи

	6. Взаимодействие със семейството
	6.1. Рубрика на родителските табла

„Седмица на книгата и изкуствата за деца”

„Седмица на гората”

„Световен ден на Земята”
	04.2026 г.
	Директор

Учители по групи

	7. ЗБУВОТ
	7.1. Тренировка

 Действие на персонала по евакуацията на децата при възникване на земетресение.
	04.2026 г.
	Директор



	8. Административно-стопанска дейност
	8.1. Оформяне на тревните площи в двора.
	04.2026 г.
	ЗАС


МЕСЕЦ МАЙ
	ДЕЙНОСТ ЗА РЕАЛИЗАЦИЯ НА ЦЕЛИТЕ, СТРАТЕГИИТЕ И ПРИОРИТЕТИТЕ
	ФОРМИ НА ОРГАНИЗАЦИЯ; ТЕМИ; ЗАДАЧИ
	СРОК
	ОТГОВОРНИК

	1. Педагогически съвет
	1.1 Дневен ред:  

   1.Отчет за изпълнение на решенията на предходния педагогически съвет.
2. Анализ на резултатите от проведеното изходно ниво

3. Анализ на дейността за учебната 2023/2024 година в детското заведение.
4. Анализ на изпълнението на решенията на Педагогическия съвет за учебната 2023/2024 г.

5. Приемане план за лятната работа за учебната 2023/2024 г. 

6. Обсъждане и приемане на решение за избор на учебни помагала за І група за учебната 2023/2024 година.
7. Организационни.

	05.2026 г.
	Директор

	2. Квалификационна дейност
	1.1. Тематичен курс

,,Управление на стреса и професионалното прегаряне“


	05.2026 г.
	Директор
Председател на комисия по квалификация

	3. Контролна дейност
	2.1. Педагогически контрол

Проверка на резултатите от диагностициране на детското развитие  на децата в подготвителна група за нивото на училищна готовност.
	05.2026 г.
	Директор

	4. Екологично управление и опазване на околната среда
	3.1. „“Земята – нашият дом“ 
	05.2026 г.
	Учители по групи

	5. Художествено-творческа дейност
	4.1. Тема: „Сбогом, кукли и играчки! Здравей, първи клас!“

 Тържествено изпращане на децата от подготвителна група в първи клас.
	05.2026 г.
	Учители в ПГ

	6. Взаимодействие със семейството
	5.1. Индивидуални консултации с родителите

5.1. Обща родителска среща с участието на учители от ОУ „ Добри Войников”

 Тема: Подготовката на децата за училище. 
	05.2026 г.
	Директор

Учители на подготвителна група


[image: image1.png]




